open-index/open-wikipedia-markdown huggingface dataset:
Suspensorium

**Suspensorium** (ofte forkortet **susp**; fra latin *suspendere*, det vil si «henge opp») er en bandasje som støtter og løfter. Betegnelsen brukes i medisinsk sammenheng først og fremst om en spesiell pungformet bandasje eller tøypose som brukes ved lidelser i testikkelpungen.

Ordet brukes iblant også om jockstrapp, en spesiell underbukse med en hard plastbeskyttelse foran for å hindre smertefulle slag mot underlivet eller skader på penis og pung når menn deltar i idretter som ishockey, fotball, håndball og fekting.

## Se også
*Skamkapsel

## Kilder
*
Hopsfjellet

**Hopsfjellet** er et fjell rundt fire kilometer nord for Førde sentrum i Sveio i Hordaland. Det har en høyde på 333 meter over havet.

Det var skogbrann på Hopsfjellet 2.-3.&nbsp;juni 1992. Området er nå er vernet.

Det tar ca. 45 min å nå toppen for en vanlig turgåer.

## Referanser
Piemontesisk

**Piemontesisk** er et språk som tales av omkring 3 millioner mennesker i Piemonte i det nordvestlige Italia. Språket tilhører den vestlige grenen av nylatinske språk (sammen med fransk, provençalsk og katalansk), i motsetning til italiensk som tilhører den østlige grenen (sammen med rumensk).

En rekke fremtredende lingvister som Einar Haugen, Hans Göbl, Helmut Lüdtke, George Bossong, Klaus Bochmann, Karl Gebhardt, Guiu Sobiela Caanitz og Gianrenzo P. Clivio betrakter piemontesisk som et eget språk, men i Italia anses det av de nasjonale myndighetene som en italiensk dialekt. Regionen Piemonte anerkjente det i 2004 likevel som «regionsspråk». Det er nært beslektet med de galloitaliske språkene lombardisk, emiliansk-romagnolsk og ligurisk, samt med fransk og provençalsk.

## Referanser




## Eksterne lenker
*
Rovfugl

Begrepene **rovfugl** og **raptor** betegner kjøttetende fugler som i all hovedsak lever av predasjon (også kalt *rov*), altså fugler som lever av å jakte på, drepe og/eller ete andre dyr. Det finnes cirka 557 rovfuglarter i verden. Tropiske områder har størst biologisk mangfold, med spesielt artsrike soner, såkalte biologiske hotspot-soner, i Andes, Himalaya og Indomalayisk sone.

Man regner med at cirka 321 (58 %) av artene er dagaktive, mens cirka 236 (42 %) er nattaktive. Omkring 50 % av rovfuglartene har en synkende populasjon. Det landet som har flest arter er Indonesia (116 arter), fulgt av Colombia (103 arter), og Ecuador og Peru (begge med 102 arter hver). Omkring  av de nattaktive artene og  av de dagaktive artene er endemiske til kun ett land. Indonesia (43), Filippinene (24) og Madagaskar (13) har individuelt det største antallet endemiske arter.

## Taksonomi
Begrepet *rovfugler* var tidligere synonymt med ordenen Falconiformes, men denne gruppen var polyfyletisk og ble splittet opp i Falconiformes (som nå kun inkluderer falker) og Accipitriformes (som inkluderer alt fra mindre og mellomstore hauker, glenter, våker, bazaer og vepsevåker, til store og kjempestore ørner og gribber). Forskere foreslo dessuten i 2019 også å inkludere ugler (Strigiformes) og seriemaer (Cariamiformes) i det nye begrepet *rovfugler*, som nå kun omhandler måten fuglene ernærer seg på. Rovfuglene varierer derfor i størrelse, fra relativt små ugler og falker til enorme åtseletende gribber og kondorer (Cathartiformes).

## Biologi
Rovfuglene karakteriseres av svært godt utviklet syn og luktesans, et kraftig, krummet nebb av varierende størrelse og betydning, og kraftige undere ekstremiteter med tilsvarende kraftige føtter med kraftige, lange tær utrustet med lange, dolkelignende klør som fuglene bruker til å fange, og i mange tilfeller, avlive byttet med. I mange tilfeller brukes også føtter og klør som frakteredskap, i det fuglene ofte frakter byttet til et rede eller annet egnet sted for å ete.

## Størst og minst
Andeskondoren (*Vultur gryphus*) er verdens største rovfugl og kan ha et vingespenn på opp mot 320 cm, en lengde på 100–130 cm og en vekt på . Den er altså blant de største fuglene som kan fly og kan altså bli mer enn dobbelt så stor som en havørn (*Haliaeetus albicilla*), som er Nord-Europas største hekkende rovfugl.

Minst er svartflankefalkonett (*Microhierax fringillarius*), som bare blir 14–17 cm lang og typisk kun veier 28–55 g, med et vingespenn på 27–34 cm. I Europa er spurveugla (*Glaucidium passerinum*) den minste rovfuglen. Den måler 15–19 cm og veier 47–83 g, med et vingespenn på 34–36 cm, avhengig av kjønn.

## Rovfuglordener
Følgende ordener inngår under begrepet *rovfugl*:

* Accipitriformes, haukefugler
* Cathartiformes, kondorer
* Falconiformes, falkefugler
* Strigiformes, ugler
* Cariamiformes, seriemafugler

## Referanser
Parkeringsklagenemnda

**Parkeringsklagenemnda** er en norsk klageordning opprettet i medhold av parkeringsforskriften. Nemnda behandler klager over gebyr ilagt av virksomheter som tilbyr parkering mot betaling.

Parkeringsklagenemnda ledes av et styre som består av tre medlemmer: en leder som utpekes av Vegdirektoratet, en representant for næringsinteressene som utpekes av Norpark og en representant for forbrukerinteressene som utpekes av Forbrukerrådet.

Fra 1. januar 2017 ble Parkeringsklagenemnda forskriftsbasert og obligatorisk. Parkeringsvirksomheter har plikt til å bidra til å finansiere Parkeringsklagenemnda.

## Saksbehandlingen
Ved behandling av den enkelte sak skal nemnda ha minst tre medlemmer: en nøytral leder, en representant for næringssiden og en representant for forbrukersiden. Dersom saken er av særlig prinsipiell karakter, kan lederen kreve at saken avgjøres av nemnda i plenum med lik representasjon fra nærings- og forbrukerinteressene. Lederen må ha juridisk embetseksamen eller master i rettsvitenskap og godkjennes av Vegdirektoratet etter forslag fra styret.

Nemndas sekretariat forbereder innkomne saker og utarbeider sakssammendrag og innstilling til vedtak.

Saksbehandlingen er skriftlig og partene har ikke møterett. Dersom den innklagede parkeringsvirksomheten ikke har avgitt tilsvar i saken, kan saken avgjøres på grunnlag av klagerens fremstilling og de opplysninger som ellers er fremkommet i saken.

Nemndas avgjørelser kan innen fire uker bringes inn for tingretten ved stevning. Dersom sak ikke er reist, har nemndas vedtak samme virkning som en rettskraftig dom.

## Referanser


## Eksterne lenker
*  Parkeringsklagenemnda
* Forbrukerportalen.no &ndash; Parkeringsklagenemnda
Edhellond

I J.R.R. Tolkiens fiktive univers Midgard er **Edhellond** en gammel havneby sør i Gondor.

Edhellond (Sindarin for *Alvehavn*) ble grunnlagt av Nandor alvene fra Lórien lenge før slutten av det første tidevervet, som et sted hvor de kunne bygge skip for å reise til Valinor.

Amroth, prins av Lórien, forsvant ved eller nær ved Edhellond i året 1981 i det tredje tidevervet mens han så etter sin elskede Nimrodel. En av Nimrodels tjenestepiker (terner), alven Mithrellas, ble tatt til ekte av Imrazôr Númenóreaneren, og deres sønn Galador grunnla slektslinjen til *Prinsene av [[Dol Amroth]]*.

Edhellond ble bygd ved munningen av elvene Ringló og Morthond hvor de fløt ut i havet.
Lars Grini

**Lars Grini** (født 29. juni 1944 i Gran) er en norsk tidligere skihopper som blant annet satte verdensrekorder i skiflyvning i Oberstdorf i 1967, først med 147 og deretter med 150 meter.  Han har vært ekspertkommentator i NRK sammen med Arne Scheie i en årrekke etter at han la opp.  Han er også i nær familie med håndballspiller Kjersti Grini.

Grini har også utmerket seg som travkusk og travtrener på1970-tallet. Han har også spilt fotball på 3dje divisjons nivå.

## Viktige resultater
* I OL i Grenoble 1968 fikk han bronse i 90 metersbakken bak Vladimir Belousov fra Sovjetunionen og Jirí Raska fra Tsjekkoslovakia.
* I VM 1970 i Vysoke Tatry (Tsjekkoslovakia) ble han nummer 3 i liten bakke.
* I 1965 satte han bakkerekord i Holmenkollbakken med 89,0 meter.
* NM-gull liten bakke 1970 og 1973.
* NM-gull stor bakke 1974
* I 1967 satte han verdensrekord i skiflyging i Oberstdorf med 150 meter

## Referanser


## Eksterne lenker
* 
*
Nasdaq Commodities

**Nasdaq Commodities** er en råvarebørs som opererer fra Oslo. Den er registrert i Brønnøysundregistrene som **Nasdaq Oslo ASA**, inntil 1. november 2010 **Nord Pool ASA** og fra 2010 til 2015 **Nasdaq OMX Oslo ASA**. Den er en global handelsplass med norsk børskonsesjon og tilbyr produkter innenfor europeisk kraft, gass, el-sertifikater, karbon, fornybar energi og sjømat.

## Historie
Nord Pool ASA var verdens første flernasjonale finansielle marked for elektrisk kraft. Selskapet ble opprettet i 1993 under navnet Statnett Marked AS. Statnett og Svenska Kraftnät eide senere 50 prosent hver av Nord Pool. I 2001 ble kraftbørsen Nord Pool Spot AS, Senere Nord Pool AS skilt ut, før Statnett solgte seg ned til 30% eierandel fra 1. juli 2002.

Nasdaq Oslo ASA har konsesjon som børs og opererer under tilsyn fra Finanstilsynet. 

I oktober 2010 overtok det globale børs og fin-tech selskapet Nasdaq OMX Nord Pool ASA etter at deler av selskapet ble solgt til Nasdaq OMX i 2008.

## Referanser


## Eksterne lenker
* 
*
Ingolf Mork

**Ingolf Mork** (1947&ndash;2012) var en norsk skihopper fra Molde som representerte IL Hjelset-Fram og senere i en kort periode (1971–72) Ski- og Fotballklubben Lyn Oslo. Hans største bragd var sammenlagtseieren i Den tysk-østerrikske hoppuka i 1972, etter at han året før falt i Innsbruck og tapte Hoppuka til Jiří Raška selv om han vant de tre øvrige rennene. Mork studerte på Norges idrettshøgskole i Oslo på 1970-tallet. Han var på det norske OL-laget i 1968 og 1972. Med to seire i Holmenkollen ble han tildelt Holmenkollmedaljen. Han var etter sin aktive karriere styremedlem i Norges Idrettsforbund i 1984 til 1990, og fylkesidrettsleder i Møre og Romsdal. Han forlot den stillingen i 2000, og begynte som sauebonde på Hjelset sammen med søster Åse, under eget varemerke Mork Utegangar. Dette kombinerte han med lederstilling i Nordmøre og Romsdal Friluftsråd. Han var en særdeles aktiv og viktig bidragsyter i lokalmiljøet og spesielt innen barneidretten i IL Hjelset-Fram hvor han var æresmedlem. 

Han døde 1. februar 2012 og ble bisatt fra en fullsatt Molde domkirke 10. februar.

## Medaljer i norske mesterskap

## Andre viktige resultater
* Seier i Holmenkollrennet både i 1971 og 1972
* 4.-plass i normal bakke i OL i Sapporo 1972

## Referanser


## Eksterne lenker
*
Wolfgang Perner

**Wolfgang Perner** (født 17. september 1967 i Ramsau am Dachstein, død 1. oktober 2019) var en østerriksk skiskytter.

Han var medlem av det østerrikske skiskytterlandslaget fra 1992 til 2006.

Han greide ikke å kvalifisere seg til OL i 1992 i Albertville, men like etter vinterlekene fikk han sitt internasjonale gjennombrudd, først med en tredjeplass i Holmenkollen, deretter med sin første verdenscupseier i Novosibirsk.

Perner deltok i fire OL, og oppnådde sin eneste medalje på sprinten under OL i 2002 i Salt Lake City, der han fikk bronse etter Ole Einar Bjørndalen og Sven Fischer. Dette var Østerrikes første OL-medalje i skiskyting.

Under OL i 2006 i Torino kom han, nesten 39 år gammel, på femteplass på sprintdistansen. 

Få dager senere, etter at italiensk politi foretok en uanmeldt dopingrazzia i huset der den østerrikske skiskyttertroppen oppholdt seg, stakk Perner og kollegaen Wolfgang Rottmann plutselig av fra leiren. Begge ble deretter utestengt fra den østerrikske OL-troppen.

I mars 2006 kunngjorde Perner at han la opp som aktiv idrettsutøver.

## Referanser


## Eksterne lenker
*
Lars Omar Lund

**Lars Omar Lund** (født 11. april 1980) er en norsk tidligere ishockeyspiller som har representert Comet Halden. Våren 2008 debuterte han for innebandylaget *Remmen Rammers*.

## Referanser


## Eksterne lenker
*
Homicide: Drapsavsnittet

***Homicide: Drapsavsnittet*** er en amerikansk kriminalserie som gikk på NBC fra 1993 til 1999.

Serien handler om noen drapsetterforskere i byen Baltimore. Serien er basert på boken *Homicide: a Year on the Killing Streets* (1991) av David Simon, som beskriver hans opplevelser som journalist blant Baltimore-politiet. Den blir regnet som en av de mest realistiske politiseriene, men har en snert av (intern) humor og lite selvhøytidelighet. Byen og dens historie spiller en fremtredende rolle som bakteppe for handlingen. Det er lagt lite vekt på sentimentalitet og rollefigurenes liv utenfor arbeidet, og serien ble heller ingen stor seersuksess til tross for en rekke priser og gode anmeldelser. En TV-film kom året etter seriens slutt.

I Norge ble de første sesongene vist på NRK2.

## Handling
Den første sesongen introduserer etterforskerne Frank Pembleton (spilt av Andre Braugher) samt Stan Bolander, Kay Howard, Meldrick Lewis, John Munch, Tim Bayliss, Beau Felton og Steve Crosetti (spilt av Jon Polito) og Al Giardello på rollelisten. I den tredje sesongen blir etterforsker Steve Crosetti oppdaget død, etter et selvmord. I den fjerde sesongen sluttet både Daniel Baldwin og Ned Beatty, som spilte henholdsvis Beau Felton og Stan Bolander. I historien hadde de to etterforskerne nylig blitt suspendert fra deres stillinger i politiet. Stan Bolander gikk etter hvert av med pensjon. Felton, som hadde gått undercover, ble drept i tjenesten i løpet av den femte sesongen.

## Produksjon
Opptakene ble gjort med håndholdt kamera i og rundt Baltimore. Serien var blant pionerene i bruk av populærmusikk over montasjesekvenser. Barry Levinson, som selv er fra byen, var sjefsprodusent og regisserte dessuten et par episoder. Blant andre filmregissører som har instruert *Homicide* er Kathryn Bigelow, Stephen Gyllenhaal, John McNaughton og Ted Demme.

## Roller
Hovedroller:
*Kyle Secor &ndash; Tim Bayliss, etterforsker
*Richard Belzer &ndash; John Munch, etterforsker
*Clark Johnson &ndash; Meldrick Lewis, etterforsker
*Yaphet Kotto &ndash; Al Giardello, skiftleder

*Andre Braugher &ndash; Frank Pembleton, etterforsker (sesonger 1&ndash;6)
*Melissa Leo &ndash; Kay Howard, etterforsker/gruppeleder (sesonger 1&ndash;5)
*Ned Beatty &ndash; Stanley Bolander, etterforsker (sesonger 1&ndash;3)
*Daniel Baldwin &ndash; Beau Felton, etterforsker (sesonger 1&ndash;3)
*Jon Polito &ndash; Steve Crosetti, etterforsker (sesonger 1-2)

Richard Belzer spilte også John Munch i serien *[[Law & Order: Special Victims Unit|Spesialavsnittet]]* samt i gjesteroller i *[[Law & Order|Lov og orden]]*, *[[Law & Order: Trial by Jury]]*, *[[The X-Files]]*, *The Beat*, *[[Arrested Development]]* og *[[The Wire]]* &ndash; noe som er rekord for en fiktiv figur.

Mange kjente skuespillere gjorde gjesteopptredener i *Homicide*, blant dem Steve Buscemi (også regi), James Earl Jones, Robin Williams og Jake Gyllenhaal (som far og sønn), Neil Patrick Harris, Jena Malone, David Morse og Chris Rock.

## Eksterne lenker
*
Irlands tolv apostler

**Irlands tolv apostler** er en gruppe irske helgener som ifølge legenden fikk sin opplæring hos St. Finnian av Clonard. Flere av dem levde før Finnians tid, og flere fikk sin opplæring andre steder, men det de har til felles er at de var fremtredende misjonærer og klostergrunnleggere.

De tolv er:
* Brendan av Birr
* Brendan sjøfareren
* Canice av Aghaboe
* Colum av Tir da Glas
* Kieran av Clonmacnoise
* Kieran av Saighir
* Kolumba av Iona
* Laserian av Inishmurray
* Mobi av Glasnevin
* Ninnaid av Inismacsaint
* Ruadhan av Lothra
* Sinell av Cleenish

## Litteratur
* ''De hellige Tolv apostler av Irland (500-t) '' – Den katolske kirke
Brendan av Birr

:*Det finnes også en annen St. Brendan, [[Brendan sjøfareren]].*

**Brendan av Birr** var en irsk abbed. Han var venn og elev av Kolumba av Iona, og ble som abbed i klosteret i Birr en viktig person for irsk kristendom. Brendan fikk ærestittelen «den fremste av de irske profeter». 

Det var gjennom Brendans intervensjon på en synode i Meltown at Kolumbas ekskommunikasjon ble opphevet. 

Legenden forteller at da Brendan døde i 573 fikk Kolumba en visjon, der han så at engler mottok Brendans sjel. Han ble dermed regnet som helgen umiddelbart etter sin død. Hans minnedag feires den 29. november.
St. Brendan

**St. Brendan** kan vise til:

* Brendan av Birr,  irsk abbed.
* Brendan sjøfareren, irsk oppdager og helgen.
Dalsøyra

**Dalsøyra** er ei bygd i Gulen i Sogn og Fjordane. Her finnes barnehage, skole med barne- og ungdomstrinn og butikk. Fra gammelt av hadde bøndene på gården Dale allmenning og naust på Dalsøyra.

## Historie
Folk på gården Dale skal fra gammelt av ha eid et jordstykke på Dalsøyra der de hadde naust. Da rutebåtene begynte å gå og det ble vanlig med motorbåter var det lite bruk for robåter og naust, og de forfalt et etter et.

### Første landhandel
Den første landhandelen på Dalsøyra ble startet i 1902 av *Isak Breidvik* som også var damskipsekspeditør da fylkesbåtane fikk stoppested her. Dampskipskaien ble bygget i 1911. Fra 1904 var Isak Breidvik også ansvarlig for en telegrafstasjon inntil ca. 1920 da den ble flyttet og Staten tok over driften. Dalsøyra ble eget poststed i 1905, og den første poståpneren var *John J. Kjellevoll*.

### Ny landhandel
1. juni 1928 fikk *Sigurd Ellingsen* kjøpe et stykke av naustgrunnen til tomt. Det ble da bygget to hus og de begynte med landhandel. I 1931 bygget de en liten trekai. Den ble bygget om og utvidet i 1948, og den fikk da en stor steinfylling og betongplate. Hovedbygningen hadde blitt bygget i 1939. I 1948 ble det satt opp to lagerbygg.

*Einar Sigurson Ellingsen* tok over forretningen i 1957. Det ble da bygget fryselager og hele butikken ble utvidet og nyinnredet i 1965.

### Flystripe
Dalsøyra har en flystripe for mikrofly,  Rompene Airport, som etter siste utbedring måler 210x20 meter.

## Referanser

 
## Litteratur
* Kleiva, Ivar; *Gulen i Gammal og ny tid*, Gulen kommune 1996
* Virkesdal, Erling: *Mitt bu, min heim, min keisardom.....Litt slekts-, gards- og bygdehistorie*. 2015.

## Eksterne lenker
* Dalsøyra.skule
* Billedgaleri
* Sogn og Fjordane fylkesleksikon
* Veger i Gulen
* Dalsøyra Rompene Airport
* Dalsøyra Landhandel
* E. Ellingsen AS
Angor Wat (band)

**Angor Wat** var et punkband med base på UFFA-huset i Trondheim.

## Historikk
Angor Wat ble startet i 1981 og gikk det første halvåret under navnet Dimensjon S. Besetningen var Erik Ingebrigtsen (vokal), Asbjørn Tiller (gitar), Håvard Houen (bass) og Jens-Petter Wiig (trommer). Tiller var som den eneste med tidligere banderfaring med som assisterende bassgitarist i Wannskrækk. Bandet gjorde da også sin debut-konsert sammen med nettopp Wannskrækk som på den tiden var Trondheims største punkband.

I 1983 kom også Viggo Mastad med på gitar og bandet ga året etter ut en splittkassett med Moldebandet Bannlyst som siden ble lisensiert og utgitt i flere land. I 1985 forlot Erik Ingebrigtsen bandet og Håvard Houen overtok vokalen mens Asbjørn Tiller gikk tilbake til bassen. Denne besetningen ga ut LP-en General Strike på det engelske selskapet Children Of The Revolution Records og turnerte i Danmark og England foruten Norge.

Etter dette forlot både Tiller og Houen bandet for å starte sitt eget Transsiberian Hijackers. Wiig og Mastad gjorde noen innspillinger på egen hånd, blant annet til samleplatene Party Terror Volume 1 og Tsjernobilly Boogie. Siden ble Guttorm Nordø (gitar), Olav Hagen (bass) og Baard Noodt (vokal) engasjert som nye medlemmer. Denne besetningen gjorde en del innspillinger i 1987 som finnes på kassetten Rest In Pieces. En tittel som også ga bud om at slutten var nær.

Angor Wat ble oppløst i 1988, men gjenoppstod som Israelvis senere samme år.

## Medlemmer
* Jens Petter «Wix» Wiig: trommer, 1981–1988
* Asbjørn «Assert» Tiller: gitar og bass, 1981–1986
* Håvard Houen: bass og vokal, 1981–1986
* Erik Ingebrigtsen: vokal, 1981–1985
* Viggo Mastad: gitar, 1983–1988
* Bård Noodt: vokal, 1986–1988
* Guttorm Nordø: gitar, 1986–1988
* Olav Hagen: bass, 1986–1988
* Tor Egil «Gillo» Ingebrigtsen: bass, 1988

## Utgivelser
* *Med lov skal man land bygge:* kassett, 1983
* *Bannlyst/Angor Wat:* Split-kassett med Bannlyst, 1984
* *[[General Strike]]:* LP, 1985
* *[[All Those Wasted Years &ndash; Angor Wat 1981*1986]],* 1986
* *[[Rest in Pieces]]:* LP, 1987
* *[[Reissue]],* 1988

## Litteratur
* *UFFA 1981–2006: alternativ ungdomskultur i Trondheim* (Tapir akademisk forlag, 2006, ISBN 82-519-2164-3)

## Eksterne lenker
* 
*  Angor Wat sin offisielle myspaceside 
* Biografi av Willy B
* Diskografi på diskografi.no
* Blog
Biretta

**Biretta** er en spesiell hatt som brukes av geistlige i den katolske kirke. Den er firkantet og kan være med eller uten en dusk på toppen. Hattetypen stammer fra et hodeplagg som ble brukt i middelalderen kalt *birettum* eller *pileum*. 

Prester og diakoner bruker en sort biretta, biskoper bruker lilla, og kardinaler bruker rød. Paver bruker ikke biretta, de kan isteden bruke camauro, et rødt hodeplagg som ligner mer på en lue. Både paven og andre av de katolske geistlige bruker zucchetto.

Også noen geistlige i den anglikanske kirke bruker biretta.

Også utenfor geistligheten brukes i noen sammenhenger biretta.

## Bilder

Berretta cardinalizia.png|Rød kardinalsbiretta
Procession of the Precious Blood of Jesus Christ-Bruges; nederlandse Bisschop 50.JPG|Nederlandsk erkebiskop med lilla biretta.
Bonete Sammlung Philippi.JPG|*Bonete*, den spanske biretta.
Rector univ.jpg|Spansk rektor (høyskolepresident) i full akademisk embedsdrakt.
Honoré Daumier 018.jpg|Advokater på et 1800-tallsmaleri av franskmannen Honoré Daumier


## Litteratur
* 
* James-Charles Noonan, Jr.: *The Church Visible: The Ceremonial Life and Protocol of the Roman Catholic Church*, Viking, 1996, ISBN 0-670-86745-4.
Haukeland

:*Må ikke forveksles med [[Haukeland universitetssykehus]] eller med [[Haukeland skole]] (fra [[1810]]) i [[Bergen]]*

**Haukeland** er en bygd som ligger helt sør i Arna bydel i Bergen kommune i Vestland.

Haukeland stasjon var det høyeste punktet på Gamle Vossabanen, ca. 25 meter høyere over havet enn Voss stasjon.

Høyden over havet gjør også Haukeland til et vannskille hvor Haukelandsvatnet på 73 moh. har sitt utløp nordover via Storelva til Arnavågen ved Øyrane Torg i Indre Arna, mens Søylevatnet like sør for Haukeland på 72 moh. har sitt utløp sørover via Grimevatnet og Nesttunvassdraget til Hopsfossen kraftverk og ut i Nordåsvannet.

## Referanser
Geodesi

**Geodesi** er vitenskapen knyttet til jordens form og størrelse samt dens ytre tyngdefelt. Geodesien danner grunnlag for kart- og oppmålingsarbeid.

## Se også
* Landmåler

## Referanser


## Eksterne lenker
* 
* Jorden ifølge WGS 84.
* Geodesi – Statens kartverk
Espeland

**Espeland** kan sikte til:

## Steder
* Espeland i Audnedal
* Espeland i Bergen øst (i Arna bydel)
** Espeland kraftverk
** Espeland stoppested − på Gamle Vossebanen
** Espeland fangeleir
* Espeland i Bergen sør (i Fana bydel)
* Espeland i Bjerkreim
* Espeland i Bø
* Espeland i Bømlo
* Espeland i Etne
* Espeland i Farsund
* Espeland i Froland
* Espeland i Gaular
* Espeland i Granvin
* Espeland i Hjelmeland
* Espeland i Hyllestad
** Espeland kraftverk (Hyllestad)
* Espeland i Hægebostad
* Espeland i Kvinesdal
* Espeland i Lindås
* Espeland i Naustdal
* Espeland i Nissedal
* Espeland i Sandnes
* Espeland i Sauda
* Espeland i Songdalen
* Espeland i Tinn
* Espeland i Vegårshei
* Espeland i Vennesla
* Espeland i Vindafjord
* Espeland i Åmli

## Personer
* Anton Espeland − lærer og historiker
* Arne Espeland − lærer og forfatter
* Knut Espeland − politiker
* Lars Espeland − politiker
* Morten Espeland − skuespiller
* Ottar Espeland − billedhogger
* Stefan Espeland − ishockeyspiller
* Velle Espeland − folklorist
* Webjørn S. Espeland − journalist
* Ådne Espeland − fabrikkeier
Ground Zero (World Trade Center)

**Ground Zero** var tomten der tvillingtårnene World Trade Center stod inntil de ble ødelagt i terrorangrepet 11. september. På Ground Zero ble det bygget et minnesmerke og et nytt tårn, «Freedom Tower» som er høyere enn World Trade Center når man tar med antennen og spiret. På det området som ikke brukes av den nye skyskraperen fikk det norske selskapet Snøhetta tildelt oppdraget med å lage museumspaviljongen. Minnesmerket ble ferdig i 2011. Det nye One World Trade Center ble ferdig den 3. november 2014. 

## Se også
* Ground Zero

## Referanser


## Eksterne lenker
*
Ray Wilson

**Ray Wilson** (født 17. desember 1934 i Shirebrook i England, død 15. mai 2018) var en britisk fotballspiller for , ,  og .

## Karriere
Wilson var det engelskmennene kaller «a late developer». Da han vant sine første trofeer, FA-cupen med Everton og Fotball-VM med England, var han allerede blitt 31 år.

I løpet av sine år i Huddersfields forsvarsrekke markerte han seg som landets beste back. Hans fremste styrke var farten, og på kortere distanser var det ingen som var i nærheten av å kunne følge ham.

Opprinnelig var Ray Wilson angrepsspiller, men han slo aldri skikkelig til, verken som spiss eller ving. Manager i Huddersfield var Bill Shankly. Han besluttet å flytte Wilson ned i forsvarsrekka. Dette viste seg å være en riktig avgjørelse, og Wilson etablerte seg snart som fast inventar på Alf Ramseys engelske landslag der han til slutt ble stående med 63 landskamper.

Huddersfield var imidlertid ingen stor klubb og Wilson måtte komme seg videre skulle han vinne sølvtøy som klubbspiller. Everton-manager Harry Catterick hadde, helt siden han satt i sjefsstolen hos Sheffield Wednesday, vært en varm beundrer av Wilsons hurtighet, pasningsfot, avslappede forsvarsspill og sugende taklinger. Etter flere mislykkede forsøk klarte Catterick i 1964 å hente Ray Wilson fra Leeds Road til Goodison Park. Overgangssummen var på  britiske pund, i tillegg til at Mick Meagan gikk motsatt vei.

Starten på Wilsons år ved Merseyside kunne vært bedre. Allerede i første hjemmekamp, mot Nottingham Forest, fikk Wilson en hofteskade som holdt ham på sidelinja i over fire måneder. Da han var tilbake igjen mistet han ikke en kamp på flere år, og toppet karrieren våren 1966 med sine to triumfer på Wembley Stadium.

To år senere, i 1968, ble Wilson skadet igjen. Denne gangen var det en alvorlig og komplisert kneskade som tok ifra ham mye av hans ekstreme hurtighet. Dette tvang ham til å trappe ned, og i 1969 gikk han fra Everton til Oldham og avsluttet senere karrieren som spillende trener i Bradford City. Deretter gjorde han et relativt overraskende karrierevalg og ble begravelsesbyråagent.

I 2000 ble Wilson utnevnt til medlem (MBE) av Order of the British Empire.

## Referanser


## Eksterne lenker
*
New Line Cinema

**New Line Cinema** er et av Hollywoods største filmselskaper og er en del av Time Warner. Selskapet er i nyere tid mest kjent for sin filmatisering av *[[Ringenes herre]]*, i tillegg til Austin Powers-filmene og kultklassikeren *[[Dark City]]*.

New Line Cinema ble grunnlagt i 1967 og ble i 2008 en del av Time Warner-konsernet.

## Filmer (utvalg)
*1992 – *[[Twin Peaks - Fire Walk with Me]]*
*''Ringenes herre''

## Referanser


## Eksterne lenker
*
Bunnstoff

**Bunnstoff** påføres som maling på undervannsdelen av skroget på båter, skip eller andre strukturer i vann.  Den tjener flere funksjoner.  Utover fargelegging er dens primære funksjoner å hindre korrosjon og å begrense begroing.

Korrosjon må hindres fordi det reduserer styrken i stålskip, mens begroing er et problem fordi det reduserer skipets hastighet.  Et skip er normalt i dokk for maling med to til tre års mellomrom.  Det er ikke uvanlig å se 15-20 % hastighetsreduksjon fra nymalt skip og frem til det går i dokk.

De første systemene for å hindre begroing besto i tynne kobberplater som ble boltet til skroget på treskuter.  Klipperen Cutty Sark er utstilt som museumsskip i England og har dette systemet.  

Senere er også tinn blitt svært mye brukt som giftstoff.  Med økt fokus på forurensing ble dette forbudt som virkningsstoff fra og med 1. januar 2008.

Den norske produsenten  Jotun er blant de ledende leverandørene i verden på maling for maritime applikasjoner.

## Eksterne lenker
* Påføring av bunnstoff på båten, youtube.com, lesedato 3. februar 2016
* Vitenskapelig bunnstoff, Forskning.no, lesedato 3. februar 2016
Fartøysdivisjonen

**Fartøysdivisjonen** er en del av Kystjegerkommandoen (KJK).
Avdelingen opererer Stridsbåt 90N og RHIB. Typiske oppdrag er forflytning og innsetning av patruljer som opererer bak fiendens linjer, informasjonsinnhenting, overvåkning og rekognosering (ISTAR), sanitetsstøtte og styrkebeskyttelse.

Avdelingen består av profesjonelle offiserer og spesialister  som har minst ett hovedfagfelt de spesialiserer i.

## Historie
Avdelingen het før Taktisk Båtskvadron (TBS) og var da en del av Marinens jegervåpen.
TBS ble opprettet som egen avdeling våren 2004 etter å ha blitt skilt ut fra Kystjegerkommandoen.

I august 2015 ble avdelingen igjen integrert inn i KJK, da som Fartøysdivisjonen.

## Utdanning
Grovuttak for å kvalifisere for utdanningen gjennomføres ved Forsvarets opptak og seleksjon (FOS) på Sessvollmoen. Utdanningen har en varighet på tolv måneder, hvor første halvåret er utdanning ved Haakonsvern orlogsstasjon i Bergen og andre halvår er «on the job training» som fartøysoperatør i Harstad.

Utdanningen består av en felles grunnutdanning, deretter i hovedsak maritime fag som fartøyskjennskap og navigasjon, samt operatørferdigheter innen overlevelse, stridsteknikk, sanitet, våpenopplæring og samband.

Fartøysoperatørene utdannes til spesialister innen hovedfagfelt som maskinist, navigatør eller skytter.

Tjeneste i avdelingen gir fartstid til å løse ut dekksoffiser klasse 5 – kystskippersertifikat eller maskinoffiser klasse 1, uten krav til tidligere fagutdanning fra før.

## Oppdrag
I 2010 støttet TBS Helse Nord med fire fartøyer for å styrke ambulanseberedskapen i forbindelse med at asken fra Island skapte problemer for Luftambulansetjenesten.

## Fartøyer
# KNM «Trondenes» (L4510)
# KNM «Hysnes» (L4511)
# KNM «Hellen» (L4512)
# KNM «Torås» (L4513)
# KNM «Møvik» (L4514)
# KNM «Skrolsvik» (L4520)
# KNM «Kråkenes» (L4521)
# KNM «Stangnes» (L4522)
# KNM «Kjøkøy» (L4523)
# KNM «Mørvika» (L4524)
# KNM «Kopås» (L4525)
# KNM «Tangen» (L4526)
# KNM «Oddane» (L4527)
# KNM «Malmøya» (L4528)
# KNM «Søviknes» (L4531)
# KNM «Osternes» (L4532)

## Referanser


## Eksterne lenker
* Fartøysoperatør i Kystjegerkommandoen 
* Stridsbåt 90 som ambulanseberedskap
Løgn

En **løgn** er en usann påstand eller erklæring fremstilt som en sannhet. Løgn foregår mellom mennesker når **løgneren** uttaler noe hen vet er usant, med den hensikt å få noen til å tro det er sant.
En løgn er fremsatt for å villede, og som altså ikke er i overensstemmelse med avsenderens egen forståelse av sannheten.

Løgn er et etisk begrep. Enhver uttalelse som har til hensikt å villede i forhold til egen oppfatning av sannheten kan karakteriseres som løgn i etisk forstand. Dette kan også innebære å si noe som faktisk er sant. Eksempel: Styrmannen skrev i skipsloggen: «I dag er kapteinen edru». En slik uttalelse impliserer at kapteinen er en fyllik, noe som slett ikke behøver å være tilfelle. Altså kan styrmannen ha sagt noe sant, men på en måte som har til hensikt å villede. Dette blir i så fall løgn.

Løgn er ikke det motsatte av sannhet. Løgnens motstykke er oppriktighet, eller ærlighet. (Det motsatte av sannhet er usannhet). Det går fint an å si en usannhet uten å lyve. Man kan være i god tro, være feilinformert, ha misforstått, feiltolket, være ført bak lyset og så videre.

En person som lider av indre tvang til å lyve kalles mytoman eller, noe misforstått: *lystløgner*.

## Hva forskningen sier om hvorledes løgn avsløres
En rekke «eksperter» har med jevne mellomrom hevdet at de vet hvorledes løgn kan avsløres uten at dette kan bekreftes i forskning. 
Forskningen hittil omfatter både kreative modellforsøk i laboratoriet og feltstudier foretatt i en kriminalpsykologisk sammenheng hvor det står mye på spill og hvor avsløring av løgn har store konsekvenser. Og det forskningen viser hittil (2020), er at de populært antatte tegn på løgn – det unnvikende blikket, blunking, selvmanipulering, generelt urolig kroppsspråk og skifte i kroppsstilling, urolige ben – ikke har sammenheng med hvorvidt avsender faktisk produserer en løgn.

## Referanser


## Se også
* Hvit løgn
* Narrestrek (*practical joke*)
* Bløff
* Svindel, bedrageri
* Forfalskning, falsk
* Løgnfabrikk, falske nyheter, desinformasjon

## Eksterne lenker
* Sannheten om løgn - artikkel fra forskning.no 21. oktober 2005
Rory Sabbatini

**Rory Sabbatini** (født 1976) er en sørafrikanskfødt slovakisk profesjonell golfspiller.

Sabbatini begynte å spille golf 4 år gammel, men begynte å satse på sporten fra han var 12 år. Han ble rekruttert av Universitetet i Arizona og ble profesjonell i 1998. Året etter fikk han spillerett på PGA-touren.

Under Sommer-OL 2020 i Tokyo som ble arrangert i 2021 tok han sølv.

## Meritter
### Seire på PGA-touren
* 2011: Honda Classic
* 2009: HP Byron Nelson Championship
* 2007: Crowne Plaza Invitational at Colonial
* 2006: Nissan Open
* 2003: FBR Capital Open
* 2000: Air Canada Championship

## Referanser


## Eksterne lenker
*
Akababukten

**Akababukten** (, *Khalij al-Aqabah*), eller **Eilatbukten** (, *Mifrats Eilat*), er en lang bukt ved nordenden av Rødehavet, øst for Sinaihalvøya og vest for den arabiske halvøy. Dens kystlinje er delt mellom fire land: Egypt, Israel, Jordan, og Saudi-Arabia. Bukten strekker seg 177 kilometer fra Tiranstredet ved Sharm el-Sheikh i sør til de tre nabobyene Taba i Egypt, Eilat i Israel og Akaba (al-Aqabah) i Jordan i nord. Saudi-Arabia har også en lang kystlinje mot Akababukten. På sitt bredeste er bukten 27 km. Akababukten er en del av riftdalen som strekker seg fra Syria til Mosambik. Største dybde er  meter.

## Turisme
Bukten er et av de mest populære stedene i verden for dykking. Rundt  dykk skjer årlig ved Eilats 11 km lange kystlinje, og dykking utgjør rundt ti prosent av turistinntektene i dette området.

Landskapet ved Wadi Rum øst for den nordlige enden av bukten er et populært turistmål. Andre steder er ruinene av sivilisasjon Ayla fra jernalderen ved byen Aqaba, stedet for slaget ved Aqaba den 6. juli 1917 under den første verdenskrig, ledet av Lawrence av Arabia.

Det er hvaler, spekkhoggere, delfiner, dugonger og hvalhaier i bukten.

## Referanser


## Eksterne lenker
* 
* The Red Sea Marine Peace Park, nettside hos Israels departement for utenrikspolitikk, et felles initativ Israel-Jordan.
Gomlere

* beltedyr
* dovendyr
* maurslukere

**Gomlere** (Xenarthra) er en overorden av placentale pattedyr som omfatter beltedyr, dovendyr og maurslukere, samt noen utdødde dyr. Alle nålevende gomlere hører hjemme i Sør-Amerika.

## Biologi
Gruppen oppsto trolig i Sør-Amerika for omkring 60 millioner år siden. Derfra spredde den seg videre til Antillene i miocen, og senere til Mellom-Amerika og Nord-Amerika for omkring ni millioner år siden.

Gomlerne har få tenner. De har gjerne bare et sett med melketenner som er lite utviklet. Maurslukere mangler helt tenner. Gomlernes skjelett viser flere særegne trekk. De lever stort sett av virvelløse dyr. Beltedyr er altetende.

Hos noen av dem er det kjent at flere unger blir til av én befruktet eggcelle, derfor blir alle genetisk like og av samme kjønn.

## Inndeling

* Xenarthra, gomlere
** Cingulata, beltedyr
** Pilosa, (dovendyr og maurslukere)
*** Folivora, dovendyr
*** Vermilingua, maurslukere

## Fylogeni
Under følger en forenklet fylogeni over familiene i gruppen gomlere, basert på Slater *et al.* (2016) og Delsuc *et al.* (2016).

## Referanser




## Eksterne lenker
*
Brantford

**Brantford** er en canadisk by med 86&nbsp;417 innbyggere (2001), beliggende ved Grand River i sydvestre Ontario.

## Eksterne lenker

* City of Brantford
* Brantford Heritage Inventory
* St. John's College
* Pauline Johnson Collegiate & Vocational School
* North Park Collegiate & Vocational School
* Brantford Collegiate Institute
* Assumption College School
Ritt Bjerregaard

**Ritt Bjerregaard** (1941–2023) var en dansk sosialdemokratisk politiker. Hun hadde flere ministerposter i den danske regjeringen og var i fire år EU-kommissær, samt overborgermester i København fra 2006 til 2009.

## Bakgrunn og utdannelse
Etter lærerutdannelse i København studerte Bjerregaard fra 1968 til 1970 historie i Odense og arbeidet som lærer. I 1966 ble hun gift med historikeren Søren Mørch.

## Politisk virke
Bjerregaard var medlem av Folketinget fra 1971 til 1995 og igjen fra 2001 til 2005.

Hun var dansk undervisningsminister under regjeringene til Anker Jørgensen fra 27. september til 19. desember 1973 og fra 1975 til 1978, sosialminister fra 1979 til 1981 og fødevareminister fra 2000 til 2001.

Under den konservative Schlüter-regjeringen var hun parlamentarisk leder for sosialdemokratene i Folketinget.

Bjerregaard var EU-kommissær for miljøvern og atomsikkerhet i Santer-kommisjonen fra 1995 til 1999.

I oktober 2004 ble hun utpekt til sosialdemokratenes kandidat til stillingen som overborgermester i København. Ved bystyrevalget den 15. november 2005 oppnådde hun 60&nbsp;338 personlige stemmer. Som følge av en samarbeidsavtale mellom Socialdemokraterne, Det Radikale Venstre, Socialistisk Folkeparti og Enhedslisten ble hun valgt til overborgermester og tiltrådte 1. januar 2006. Hun søkte ikke gjenvalg i 2009.

## Publikasjoner
* 1979: *Strid*
* 1982: *Til venner og fjender*
* 1983: *Heltindehistorier*
* 1987: *I opposition*
* 1990: *Fyn med omliggende øer*, med Søren Mørch
* 1990: *Strikkeklubbens Gæster*
* 1990: *Verden er så stor, så stor*
* 1994: *Ministeren*
* 2003: *Mine æbler*

## Referanser


## Eksterne lenker
* 
* 
* 
* ''Omtale i Dansk Kvindebiografisk Leksikon
Emisjon (finans)

**Emisjon** er utstedelse av verdipapirer, for eksempel aksjer eller obligasjoner.

Aksjeemisjon innebærer at aksjekapitalen i et aksjeselskap eller allmennaksjeselskap blir forhøyet. Dette skjer normalt ved utstedelse av nye aksjer i selskapet. Lovens utgangspunkt er at aksjonærene i selskapet har fortrinnsrett til de nye aksjene i samme forhold som de eier aksjer fra før, men dette kan fravikes i vedtektene. Aksjeselskaper kan ellers bare tilby slike aksjer til bestemte navngitte personer. Allmennaksjeselskaper kan derimot innby en ubegrenset krets til å tegne aksjer, noe som særlig gjøres i selskaper som er børsnoterte.

Ifølge Statistisk sentralbyrås definisjon omfatter aksjeemisjoner både nytegninger av aksjer, fondsemisjoner og konvertering av gjeld til aksjekapital i aksjeselskaper (AS) og allmennaksjeselskaper (ASA) og for øvrig alle aktiviteter som resulterer i utstedelse av nye aksjer.

Emisjoner der kun utvalgte investorer får tilbud om å delta, kalles *rettede emisjoner*. Emisjonskursen bestemmes av styret i selskapet.  Aksjer utstedt ved emisjon kalles gjerne førstehåndsaksjer, da de er utstedt direkte fra selskapet, i motsetning til aksjer kjøpt på børs eller direkte fra andre eiere, som kalles annenhåndsaksjer.

Alternativet til å innby til tegning av nye aksjer er å overføre midler til aksjekapitalen fra et av selskapets fond (*fondsemisjon*). På denne måten skjer det ingen kapitaltilførsel til selskapet, men kapitalen som overføres vil øke selskapets bundne egenkapital, noe som vil kunne skape et bedre inntrykk av selskapets soliditet.

For å delta i aksjeemisjoner og spredningssalg via Internett må man være over 18 år og ha konto i en norsk bank.

## Referanser
Be Here Now

***Be Here Now*** er et rockealbum av den britiske gruppa Oasis. Albumet ble utgitt i 1997. Det holder rekorden for tidenes raskest selgende britiske album. Til tross for de meget gode salgstallene i begynnelsen levde ikke albumet opp til forventningene, og er ofte ansett av kritikerne for å være den skuffende avslutningen på britpopsjangeren. Albumet toppa også den norske VG-lista, og har solgt ca. 55&nbsp;000 eksemplarer i Norge.

Medlemmene i Oasis inntok store mengder narkotika under skapelsen av albumet, og mange kritikere teoriserer at dette er grunnen til de mange obskure tekstene i mange av sangene. Sangene (og albumet) blir ofte kritisert for å være for lange.

## Sporliste
Alle spor av Noel Gallagher.

# «D'You Know What I Mean?» – 7:42
# «My Big Mouth» – 5:02
# «Magic Pie» – 7:19
# «Stand by Me» – 5:56
# «I Hope, I Think, I Know» – 4:23
# «The Girl in the Dirty Shirt» – 5:49
# «Fade In-Out» – 6:52
# «Don't Go Away» – 4:48
# «Be Here Now» – 5:13
# «All Around the World» – 9:20
# «It's Gettin' Better (Man!!)» – 7:00
# «All Around the World (Reprise)» – 2:08

## Eksterne lenker
*
Matthias Brandt

**Matthias Brandt** (født 7. oktober 1961 i Berlin) er en tysk skuespiller. Han er sønn av den tidligere kansleren Willy Brandt og hans norskfødte kone Rut Brandt.

Brandt studerte ved Hochschule für Musik und Theater Hannover. Han ble første gang engasjert ved teateret i Oldenburg i 1985 og har senere arbeidet ved Staatstheater Wiesbaden, Nationaltheater Mannheim, Schauspiel Bonn, Bayerisches Staatsschauspiel, Renaissancetheater Berlin, Schauspielhaus Zürich, Schauspielhaus Bochum og Schauspiel Frankfurt.

Fra 2000 har han også hatt fjernsynsroller. I 2003 spilte han sin fars banemann Günter Guillaume i filmen *[[Im Schatten der Macht]]* (*I maktens skygger*).

## Referanser


## Eksterne lenker
* 
* «Der Kanzler-Sohn spielt den Kanzler-Verräter», *[[Die Welt]]*, 8. oktober 2003
Johan Fredrik Odfjell

**Johan Fredrik Odfjell** (født 1948) er en norsk siviløkonom og næringslivsleder fra Bergen. Han var tidligere styreleder i Orkla ASA (2002–2006). 

## Roller i næringslivet
Odfjell har hatt en rekke tunge verv i norsk næringsliv. Fra 1986 til 1989 var han administrerende direktør i Vesta-gruppen A/S, etter å ha ledet Investa fra 1980. I 1989 til 1994 var han viseadministrerende direktør i Skandia Group. I 2003 var han styreleder i Nera ASA og Norges Handels og Sjøfartstidende (NHST). I tillegg var han menig styremedlem i Bergesen d.y. og nestleder i Det Norske Veritas. Pr 29. mai 2006 hadde han ingen av disse vervene. Derimot var han styremedlem ved Den Nationale Scene, og det børsnoterte selskapet Roxar. Han har tidligere vært styreleder i Amersham, Nycomed, If Skadeforsikring, Star Shipping, UMOE og J. Martens, og styremedlem i Senter for Samfunns- og næringslivsforskning.

## Utdanning
Odfjell er utdannet siviløkonom fra Norges Handelshøyskole og har en MBA fra Harvard Business School.

## Kontroverser
### Etterlønnsavtale i Statoil
Da Odfjell i 2006 ble aktuell som ny styreleder i Statoil, ble han kritisert for sin etterlønnsavtale med Vesta. Avtalen gir ham en etterlønn på 750.000 kroner i året – eller 14,2 millioner over 19 år. Avtalen ble inngått i 1994 og varer til 2013 . Stortingsrepresentanter fra Ap og SV, samt tillitsvalgte i Statoil krevde at Odfjell måtte gi fra seg fallskjermen, noe han nektet. I månedsskiftet mai-juni ble det kjent at LO-leder Gerd-Liv Valla krevde overfor Stoltenberg-regjeringen at en annen kandidat enn Odfjell burde velges som styreleder i Statoil. 31. mai 2006 trakk Odfjell seg som aktuell kandidat til styreledervervet.

### Orkla
Da Odfjell var styreleder i Orkla i 2005, ble rekrutteringsrådgiveren Fred O. Jacobsen benyttet til å finne ny konsernsjef i Orkla, og det var angivelig Odfjell som fikk Jacobsen til å begynne å jobbe for Orkla.

### Konflikt med Den Nationale Scene
I 2016 kritiserte Odfjell Den Nationale Scene i Bergen i forbindelse med teaterstykket *Vår ære/Vår makt*. Stykket er en moderne versjon av Nordahl Griegs Vår ære og vår makt hvor Tore Vagn Lid er en av forfatterne. Odfjell mente at stykket gav en feilaktig framstilling av hans bestefar, Fredrik Odfjell, som var norsk skipsfører og skipsreder. Odfjell ga uttrykk for dette til publikum i salen i forbindelse med fremføring av teaterstykket 23. februar 2016, og til ansatte på DNS. DNS gikk med på å ta bort en plansje som indikerte at skipet Ajax (som ble torpedert) tilhørte Odfjell.

## Referanser


## Eksterne lenker
* VG: Tvang Odfjell til å trekke seg
True Romance

***True Romance*** er en amerikansk romantisk kriminalfilm fra 1993, regissert av Tony Scott og skrevet av Quentin Tarantino.

## Handling
Historien finner sted i Detroit, hvor Clarence Worley blir sammen med den prostituerte Alabama. Han tar ett oppgjør med den kyniske halliken hennes, Drexl, og kommer under oppgjøret over en koffert full av kokain - som de stjeler og vil forsøke å tjene penger på ved å selge i Hollywood. Men Clarence og Alabama blir deretter nødt til å flykte fra doplangere, som også er medlemmer av en mafia, som vil ha dopet deres tilbake.

## Medvirkende
* **[[Christian Slater]]** i rollen som **Clarence Worley**
* **[[Patricia Arquette]]** i rollen som **Alabama Whitman**
* **[[Dennis Hopper]]** i rollen som **Clifford Worley**
* **[[Val Kilmer]]** i rollen som **[[Elvis Presley|Mentor]]**
* **[[Gary Oldman]]** i rollen som **Drexl Spivey**
* **[[Brad Pitt]]** i rollen som **Floyd**
* **[[Christopher Walken]]** i rollen som **Vincent Coccotti**
* **[[Bronson Pinchot]]** i rollen som **Elliot Blitzer**
* **[[Samuel L. Jackson]]** i rollen som **Big Don**
* **[[Michael Rapaport]]** i rollen som **Dick Ritchie**
* **[[Saul Rubinek]]** i rollen som **Lee Donowitz**
* **[[Conchata Ferrell]]** i rollen som **Mary Louise Ravencroft**
* **[[James Gandolfini]]** i rollen som **Virgil**
* **[[Anna Levine|Anna Thomson]]** i rollen som **Lucy**
* **[[Paul Bates]]** i rollen som **Marty**
* **[[Victor Argo]]** i rollen som **Lenny**
* **[[Chris Penn]]** i rollen som **Nicky Dimes**
* **[[Tom Sizemore]]** i rollen som **Cody Nicholson**
* **[[Frank Adonis]]** i rollen som **Frankie (Franco)**
* **[[Kevin Corrigan]]** i rollen som **Marvin**
* **[[Paul Ben-Victor]]** i rollen som **Luca**
* **[[Michael Beach]]** i rollen som **Wurlitzer**
* **[[Eric Allan Kramer]]** i rollen som **Boris**

## Eksterne lenker
*
Arron Oberholser

**Arron Oberholser** (født 2. februar 1975) er en amerikansk profesjonell golfspiller. Han er født i San Luis Obispo i California og studerte ved San Jose State University før han ble profesjonell golfspiller i 1998.

Oberholser spilte på Canadian Tour i 1999 og 2000, og endte på annenplass på tourens Order of Merit det siste året. I 2001 flyttet han over på Nationwide Tour, men deltok kun i tre turneringer på grunn av en håndleddsskade. I 2002 endte han som nummer&nbsp;2 på pengelisten på Nationwide Tour, og fikk spillerett på PGA-touren.

I de tre første årene på PGA-touren spilte han godt nok til å beholde tourkortet. Hans beste plassering var en annenplass i Wachovia Championship i 2005, der han tapte i omspill mot Vijay Singh. I februar 2006 tok han sin første seier på PGA-touren, i AT&T Pebble Beach National Pro-Am 2006.

## Eksterne lenker
*
Et syttitallsshow

***Et syttitallsshow*** (originaltittel: *That ’70s Show*) er en amerikansk komi- og ungdomsserie som ble sendt på Fox fra 1998 til 2006. Serien handler om seks ungdommer mot slutten av 1970-årene, som bor i et fiktivt forsted til Green Bay i USA. 

I Norge ble de første sesongene vist av NRK2; deretter på TV 2.

## Handlingen
Serien handler om en gruppe på seks ungdommer. De tilbringer det meste av tiden i Eric Formans kjeller i huset hvor også Steven Hyde flytter inn i løpet av første sesong, siden hans foreldre har forlatt ham, og Erics mamma, Kitty Forman, har forbarmet seg over ham. 

De andre ungdommene i serien er Donna Pinciotti, nabojenta og Erics store kjærlighet; Fez, utvekslingsstudenten som prøver å lære seg å passe inn blant amerikanerne; Michael Kelso, som anser seg selv som den klart vakreste i gjengen og benytter enhver anledning til å ytre dette overfor dem; og til slutt Jackie Burkhardt, rikmannsdatteren som (nesten) bare tenker på sitt utseende og penger.

Handlingen strekker seg fra 17. mai 1976 til nyttårsaften 1979.

## Rolleliste
### Ungdommer
* Topher Grace … Eric Forman
* Mila Kunis … Jackie Burkhart
* Ashton Kutcher … Michael Kelso
* Danny Masterson … Steven Hyde
* Laura Prepon … Donna Pinciotti
* Wilmer Valderrama … Fez
* Josh Meyers … Randy Pearson

### Voksne
* Debra Jo Rupp … Kitty Forman
* Kurtwood Smith … Red Forman
* Lisa Robin Kelly … Laurie Forman
* Christina Moore … Laurie Forman
* Tanya Roberts … Midge Pinciotti
* Don Stark … Bob Pinciotti
* Tommy Chong … Leo Chingkwake

## Episoder
* Liste over episoder av Et syttitallsshow

## Referanser


## Eksterne lenker
* 
*